Leuzeko gudua

Leuzeko gudua 1691ko irailaren 18an gertatu zen. Zalditeria frantsesaren garaipenik ospetsuenetako bat izan zen Bederatzi Urteko Gerran.

Luxenburgoko mariskalak, Tournai inguruan zegoenak, Marsilly bidali zuen tokia miatzera. Honek armada aliatuaren gorputz nagusia urruntzen ari zela eta Leuzen (gaur egungo Leuze-en-Hainaut herrian) zalditeria-atzealdea bakarrik uzten zuela jabetu zen.

1691ko kanpaina amaitu zela sinetsita, Gilen III.a Ingalaterrara itzuli zen, eta Waldeckeko printzeak bere neguko kuartela prestatu zuen.

Luxenburgoko mariskalak berehala ekin zion. Destakamendu bat bidali zuen gorputz nagusiaren mugimenduak jarraitzeko, eta Villars eta Marsillyren eskuadroiekin eraso egin zuen aldez aurretik abisatu gabe. Ezpatak bakarrik erabiliz, zaldizko frantsesek zalditeria aliatuaren aurka egin zuten, zeinak, kopuruz askoz handiagoak izan arren, ezin izan baitziren hedatu leku faltagatik.

Batailaren erdian Luxenburgok tinko eutsi behar izan zuen bere burua. Guduak bi ordu besterik ez zuen iraun eta frantziar garaipenarekin amaitu zen. Aliatuen zalditeria salbatu egin zen Waldeckek bidalitako errefortzuen esku-hartzeari esker.

 Erreferentziak 

Bibliografia







 Kanpo estekak 

Kategoria:Frantziak parte hartutako guduak
Kategoria:Erresuma Batuak parte hartutako guduak
Kategoria:Bederatzi Urteko Gerra
Kategoria:1691ko gatazkak